Source: http://docplayer.fi/3146491-Kiinteistorakenne-ja-yksityistieliittymat-paateilla-tiehallinnon-selvityksia-43-2006.html
Timestamp: 2017-12-16 09:21:41+00:00
Document Index: 11626720

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Kiinteistörakenne ja yksityistieliittymät pääteillä Tiehallinnon selvityksiä 43/ PDF
Download "Kiinteistörakenne ja yksityistieliittymät pääteillä Tiehallinnon selvityksiä 43/2006"
1 Pauli Savela Kiinteistörakenne ja yksityistieliittymät pääteillä Tiehallinnon selvityksiä 43/2006
3 Pauli Savela Kiinteistörakenne ja yksityistieliittymät pääteillä Tiehallinnon selvityksiä 43/2006 Tiehallinto Helsinki 2006
4 Pohjakartta Maanmittauslaitos lupanro 49/myy/06 Verkkojulkaisu pdf (www.tiehallinto.fi/julkaisut) ISSN ISBN TIEH v Helsinki 2006 TIEHALLINTO Keskushallinto Opastinsilta 12 A PL HELSINKI Puhelin
5 Pauli Savela: Kiinteistörakenne ja yksityistieliittymät pääteillä. Helsinki Tiehallinto, Keskushallinto. Tiehallinnon selvityksiä 43/2006, 100 s. + liitt. 16 s., ISSN , ISBN , TIEH v. Asiasanat: Kiinteistörakenne, kiinteistörakenteen menetelmä, liikenneturvallisuus, liittymät, päätiet, tien suunnittelu, yksityiset tiet Aiheluokka: 10, 21, 30, 82 TIIVISTELMÄ Maamme pääteillä liikenneväylät on useimmiten rakennettu olemassa olevan kiinteistörakenteen läpi, minkä seurauksena pääteiden varrella on keskimäärin paljon yksityistieliittymiä. Pääteiden varrella oleva kiinteistörakenne muodostuu tietyn alueen kiinteistörungosta eli alueen tie- ja valtaojaverkosta sekä sen varaan rakentuvasta kiinteistöjen tilussijoituksesta. Yksityistieliittymien tehtävänä on kytkeä maankäyttö päätieverkkoon. Maamme valta- ja kantatiet on pääsääntöisesti rakennettu ja luvuilla. Maaseudun pääteillä ongelmaksi on koettu muun muassa suuri yksityistieliittymien määrä, hidas maatalousliikenne sekä kevyen liikenteen heikko turvallisuustilanne. Tutkimuksen tavoitteena on selvittää, miten voidaan vähentää paikallisen ja hitaan liikenteen aiheuttamaa häiriötä päätien liikenteelle sekä vähentää yksityistieliittymien määrää. Teoriaosuudessa tarkastellaan kiinteistöteknistä ja liikenteellistä kehitystä sekä vanhan yleistielain ja uuden maantielain mukaista käytäntöä. Lisäksi tarkastellaan pääteiden kehittämistarpeita. Empiirisen osion tarkoituksena on kehittää menetelmä kiinteistörakenteellisten tunnuslukujen laskemiseksi ja testata menetelmän käyttökelpoisuutta esimerkkikohteissa. Esimerkkikohteiden perusteella selviää, miten kiinteistörakenne vaikuttaa yksityistieliittymien määrään. Kiinteistörakennetta on parannettu ja samalla vähennetty yksityistieliittymien määrää rakentamalla päätielle rinnakkaistiet Jalasjärven kohteessa, tekemällä alueellinen yksityistiejärjestely Siuntion kohteessa, tekemällä tilusvaihtoja Limingalla ja rakentamalla päätie uuteen paikkaan Luumäellä. Tutkimuksen mukaan liikenneturvallisuuteen vaikuttavia kiinteistörakenteellisia tekijöitä pääteiden varsilla ovat liittymätiheys, liittymis- ja ylitystarve sekä kiinteistörakenteen aiheuttamat häiriöyksiköt. Hyvä kiinteistörakenne pääteiden varrella tarkoittaa mahdollisimman vähäistä liittymien määrää. Tähän päästään muuttamalla kiinteistörakennetta siten, että pääteiden varrella on mahdollisimman vähän tiehen liittyvää tai tien ylittävää paikallista liikennettä. Tutkimuksen mukaan eniten liittymistarvetta päätielle aiheutuu aktiivitilojen paikallisen ja hitaan liikenteen liittymistarpeesta, mitä saadaan yleensä parhaiten vähennettyä rinnakkaistiellä. Tutkimuksen ulkopuolella olevien tilastollisten taajamien osalta rinnakkaistien tarve on todennäköisesti jo pelkän kevyen liikenteen vuoksi tarpeen. Kun aktiivitiloilla on paljon päätien ylittävää liikennettä, tulee rinnakkaistien lisäksi rakentaa eritasoliittymiä tai alikulkuja. Kun päätien varrella on paljon tienvarsiasutusta, saadaan uudella tielinjauksella ohitettua asuinkiinteistöjen aiheuttama häiriö. Vilkkaasti liikennöidyillä pääteillä saadaan liittymävapailla ohituskaistaosuuksilla vähennettyä sekä kiinteistörakenteen aiheuttamaa häiriötä että kohtaamisonnettomuuksia. Maantielain tavoitteena on turvata toimivat, turvalliset ja kestävää kehitystä tukevat kulkuyhteydet koko maassa. Siinä edellytetään, että yleis- ja tiesuunnitelmassa arvioidaan tien vaikutukset kiinteistörakenteeseen ja maanomistusoloihin. Työssä kehitettyä menetelmää voidaan käyttää nykymuodossa tai tapauskohtaisesti sovellettuna maantielain tarkoittaman kiinteistövaikutusten arvioinnin (KIVA) apuna.
6 Pauli Savela: Kiinteistörakenne ja yksityistieliittymät pääteillä (Land division and private road junctions on main roads) Helsinki Finnish Road Administration, Central Administration. Finnra reports, 100 p. +16 app. p, ISSN , ISBN , TIEH v. SUMMARY Road traffic accounts for the main bulk of Finnish traffic. The present network of public roads in Finland has evolved gradually over a period of decades, and there are numerous junctions between main roads and private roads. Internal, slow-speed traffic is prevalent in farming-intensive areas, and private road junctions leading slow-speed traffic to highways constitute a clear safety risk to faster-speed long-distance traffic. The information required for this study was collected mainly by analysing literature from the Finnish Road Administration and National Land Board. The study examines several issues related to traffic safety on main roads. Traffic safety is always improved when a junction is closed and traffic is streamlined with road readjustments. The aim of this thesis was to chart the environmental structure of real estate along main roads and find ways of reducing disturbances and incidents caused by slow local traffic. A further objective was to determine how the number of junctions could be reduced along main roads outside statistical urban areas. The study describes the environmental structure of real estate and related factors affecting traffic safety. The first is the presence of junctions between private roads and main roads. The second is the need for access or overtaking on main roads related to land use and land division. The third is incidents caused directly by land use and land division along main roads. The study shows how the environmental structure of real estate could be improved and how the number of junctions could be reduced on main roads using three approaches: frontage roads, land consolidation and overtaking lines. The five examples presented in the thesis were from Leppävirta, Jalasjärvi, Liminka, Siuntio and Luumäki. According to the Highways Act, beneficial use of real estate shall be secured, where necessary, by land consolidation and road readjustments. There are three types of land consolidation implemented in connection with road projects: land-for-land exchanges, land re-allotments and road readjustments. The method can be selected on a case-specific basis in conjunction with the assessment of the impact of highway projects on real estate.
7 ESIPUHE Suomen kiinteistörakenne on vuosisataisen kehityksen tulosta. Maamme tieverkko on pääosin rakennettu sotien jälkeen olemassa olevan kiinteistörakenteen läpi. Tämän jälkeen kiinteistörakenne on muuttunut lisää alue- ja yhdyskuntarakenteen muutosten seurauksena. Pääteillä onkin nykyisin paljon yksityisteiden liittymiä. Yksityistieliittymillä ja niistä tulevalla liikenteellä on huomattava merkitys erityisesti korkealuokkaisten ja vilkasliikenteisten teiden liikenneturvallisuuteen ja sujuvuuteen. Tämän tutkimuksen tarkoituksena on selvittää millainen vaikutus kiinteistörakenteella on päätien yksityistieliittymien tarpeeseen ja niistä päätielle syntyvään liikenteeseen. Työn tavoitteena on kehittää menetelmä, jonka avulla voidaan arvioida kiinteistörakennetta sekä kiinteistöiltä päätielle suuntautuvan liikenteen määrää ja siitä aiheutuvaa häiriötä päätielle. Tavoitteena on mahdollisimman pieni yksityisliittymien määrä ja niiden liikenteestä aiheutuva häiriö päätielle. Tämä tutkimus on tehty diplomityönä Teknillisen korkeakoulun maanmittausosastolla, Maanmittauslaitoksen ja Tiehallinnon toimeksiannosta. Tutkimus kuuluu kiinteistötekniikan alaan. Työn valvojana on toiminut professori Arvo Vitikainen. Ohjaajina ovat toimineet DI Heikki Seppänen Maanmittauslaitokselta ja DI Ari Liimatainen Tiehallinnosta. Tutkimuksen on tehnyt tekn. yo Pauli Savela. Helsinki, marraskuu 2006 Tiehallinto
9 Kiinteistörakenne ja yksityistieliittymät pääteillä 7 Sisältö 1 JOHDANTO Johdanto tutkimukseen tutkimuksen rakenne ja tavoite Tutkimuksen rajaus, menetelmä ja metodi 16 2 KIINTEISTÖRAKENTEEN KEHITYS JA NYKYTILA Kiinteistöteknisen kehityksen historiaa Kiinteistörakenteen nykytila Kiinteistöjärjestelmän lähtökohdat 22 3 TIEVERKOSTON KEHITYS JA NYKYTILA Tiekehityksen historiaa Hallinnollisen kehityksen vaiheita Liikenteellisen kehityksen vaiheita 26 4 LIIKENNE MAANTEILLÄ JA MAANTIELAIN MUKAINEN KÄYTÄNTÖ Maantiet Tieliikenne maanteillä Tiehallinnon rooli Maanteiden luokittelu Yksityisteiden luokittelu Hallinnollinen luokittelu Tieverkollinen luokittelu Liikenteellinen luokittelu 30 5 LAINSÄÄDÄNTÖ JA MAANKÄYTÖN OHJAUS SUOMESSA JA RUOTSISSA Yksityisen tien liittäminen maantiehen Maankäyttö- ja rakennuslaki sekä muu lainsääntö Kunnan rooli Liittymät ja yksityistiejärjestelyt eri kaavatasoilla Ruotsalainen menettely Ruotsalainen kiinteistönmuodostus Tielaki Ruotsissa 36 6 YKSITYISTIELIITTYMÄT JA -TOIMINNOT SEKÄ LIITTYMÄ- JA TIEJÄRJESTELYT Yksityistieliittymät Liittymätyypit Liittymäjärjestelyt Liittymäväli ja liittymätiheys Yksityistiejärjestelyt 40
10 6.6 Rinnakkaistiejärjestelyt Alueelliset yksityistiejärjestelyt 41 7 LIITTYMÄONNETTOMUUDET JA PÄÄTEIDEN KEHITTÄMISTARPEET Liikenneturvallisuus Suomessa Liittymäonnettomuudet ja vilkkaat yksityistieliittymät Pääteiden kehittämistarpeita Yksityistieliittymien törmäysturvallisuus 45 8 TILUSJÄRJESTELYT TIEHANKKEISSA Tilusjärjestelyt Hankeuusjako KIVA-selvitys Tilusjärjestelyt maantielain mukaan KIVA-selvitys tiehankeprosessissa Tilusjärjestelyt tiehankkeissa 50 9 KIINTEISTÖTYYPIT JA KIINTEISTÖRAKENTEEN MENETELMÄ Kiinteistötyyppien ohjeelliset painoluvut Kiinteistörakenteen menetelmä ESIMERKKIKOHTEIDEN ANALYSOINTI JA JOHTOPÄÄTÖKSET Esimerkkikohteiden valinta Leppävirta Kiinteistörakenne tieosilla 151 ja Johtopäätökset tunnusluvuista Muutokset liikenneturvallisuudessa Jalasjärvi Tieosa Tieosa Tieosa Liminka Tieosa Tieosa Siuntio Tieosa Tieosa Ohituskaistojen vaikutukset liikenneturvallisuuteen Luumäki Tieosa Tieosa
11 Kiinteistörakenne ja yksityistieliittymät pääteillä 9 11 KÄYTETTY MENETELMÄ JA KIINTEISTÖRAKENTEEN TUNNUSLUVUT Käytetty menetelmä Johtopäätökset kiinteistörakenteen tunnusluvuista Johtopäätökset menetelmästä YHTEENVETO Yhteenveto työn teoriaosuudesta Yhteenveto työn empiirisestä osuudesta Kiinteistörakenteen menetelmä Johtopäätökset esimerkkikohteista Johtopäätökset kiinteistörakenteen tunnusluvuista ja menetelmän käyttökelpoisuudesta LÄHTEET LIITTEET 100
12 SÄÄDÖKSIÄ JA LYHENTEITÄ Lait ja säädökset: HE Hallituksen esitys KML Kiinteistönmuodostamislaki (554/1995) KRL Kiinteistörekisterilaki (392/1985) MRL Maankäyttö- ja rakennuslaki (132/1999) MTL Maantielaki ( /503) YTL Laki yleisistä teistä (243/1954) YksTL Laki yksityisistä teistä (358/1962) Muita lyhenteitä: HVJO KVL MMM MML Henkilövahinkoon johtaneet onnettomuudet Keskivuorokausiliikenne Maa- ja metsätalousministeriö Maanmittauslaitos
13 Kiinteistörakenne ja yksityistieliittymät pääteillä 11 KÄSITTEITÄ Aktiivitila on vähintään yhden peltohehtaarin suuruinen tila, jolla on maataloustuotantoa tai muuta yritystoimintaa. Aktiivitiloihin ei lueta tiloja, joilla on tehty tuotannonohjaus- tai luopumissopimus (Vitikainen 2006, s. 10). Hankeuusjaon (KML 67.4 ) tarkoituksena on tietyn hankkeen toteuttaminen kiinteistörakenteessa ja kiinteistöjaotuksen mukauttaminen muuttuviin maankäyttövaatimuksiin (Hyvönen 2001, s. 340). JAKO MTJ on maastotietojärjestelmä, joka sisältää maastotiedot digitaalisessa muodossa suuresta osasta Suomea. Ei-aktiivitila on vähintään yhden peltohehtaarin suuruinen tila, mutta se ei itse harjoita aktiivisesti maataloustuotantoa tai muuta yritystoimintaa (vrt. Vitikainen 2006, s. 10). Kiinteistön määrittelee (Hyvönen 2001, 143) seuraavasti. Se on sellainen itsenäinen maanomistuksen yksikkö, joka KRL:n mukaan on merkittävä kiinteistönä kiinteistörekisteriin (KML 2,1 ). Kiinteistö on ennen muuta rekisteriyksikkö ja maanomistuksen yksikkö. Kiinteistö ei ole välttämättä käyttöyksikkö, koska maatila käyttöyksikkönä voidaan muodostaa useista rekisteriyksiköistä. Kiinteistörakenne muodostuu tietyn alueen (esimerkiksi kylän tahi erillisen pelto- tai metsäalueen) kiinteistörungosta eli alueen tie- ja valtaojaverkosta sekä sen varaan rakentuvasta kiinteistöjen palstajaotuksesta (Vitikainen 2006, s. 9). Kiinteistörunko käsittää uusjakoalueen tie- ja kuivatusverkoston, jonka varaan tilojen talouskeskukset ja tiluspalstat suunnitellaan ja toteutetaan. Kiinteistörunko muodostaa perustan tilussijoitukselle ja kiinteistöjaotukselle ja samalla koko uusjaon suunnittelulle ja toteuttamiselle (Hyvönen 2001, 158). Kiinteistötekniikka tarkoittaa lainsäädäntöön perustuvaa kiinteistöjaotuksen inventointia, suunnittelua, toteuttamista ja rekisteröimistä. Lainsäädännön puitteissa otetaan kiinteistötekniikassa huomioon yleistä tarkoituksenmukaisuutta edistävät tekijät. Luonteeltaan nämä ovat taloudellisia, liikenteellisiä, sosiaalisia ja maisemallisia (Wiiala 1969, s. 246). Kiva selvitys on raportti, jossa selostetaan suunnitellun hankkeen (esim. maantien) vaikutukset maankäyttöön ja kiinteistörakenteeseen huomioimalla maanomistusolot. Kiinteistövaikutusten arvioinnissa kuvataan hankkeen vaikutukset ja tarvittavat toimenpiteet haitallisten vaikutusten poistamiseksi tai vähentämiseksi (vrt. Tiehallinto 37/2005, s. 3). Käyttöyksikkö on yhdestä tai useammasta käyttölohkosta koostuvaa taloudellisesti, oikeudellisesti, hallinnollisesti, teknillisesti tai muussa suhteessa erillistä aluetta. Maa- ja metsätalousalueella käyttöyksikköjä ovat lähinnä viljelmät ja metsälöt sekä näiden yhdistelminä maatilat. Käyttöyksiköitä ovat myös erilliset asuntotilat sekä kaivos- ja kaivannaisyritykset. Kiinteistöoikeudellisesti käyttöyksiköt voivat koostua yhdestä tai useammasta rekisteriyksiköstä (Wiiala 1969, 29).
14 Liikenne on henkilöiden, tavaroiden ja tietojen siirtämistä eli kuljettamista paikasta toiseen. Se koostuu ihmisen toimintojen suorituspaikkojen välisistä tavarain ja henkilöin siirroista. Yhdyskunnan puitteissa liikenne taas on paikallisten toimintojen sijaintipaikkojen välistä yhteydenpitoa (Wiiala 1969, s. 150). Liittymällä tarkoitetaan kahden tai useamman tien tai kadun yhtymiskohtaa, jossa siirtyminen väylältä toiselle on mahdollista. Liittymät ratkaisevat suurelta osalta tie- ja katuverkon välityskyvyn ja taloudellisuuden sekä vaikuttavat liikenneväylien turvallisuuteen (Hartikainen & Kuronen 1999, s. 175). Liittymisnäkemällä tarkoitetaan etäisyyttä, jolle tasoliittymään saapuvan väistämisvelvollisen ajoneuvon kuljettajan on tehtävä etuajo-oikeutetun tien suuntaan voidakseen arvioida tilanteen sellaiseksi, että hän voi kääntyä etuajo-oikeutetulle tielle tai ylittää sen. (LVM 2002) Maanomistusolojen huomioiminen tarkoittaa alueen kiinteistövaikutusten tarkastelua käyttöyksikkötasolla. Maantie on sellainen tie, joka on luovutettu yleiseen liikenteeseen ja jonka ylläpitämisestä valtio huolehtii. Liikenteellisen merkityksensä mukaan maantiet ovat valtateitä, kantateitä, seututeitä tai yhdysteitä (Maantielaki 4 1 mom.). Maatila on käyttöyksikkö, joka voi käsittää yhden tai useampia kiinteistöjä. Maatila käsittää yleensä talouskeskuksen sekä peltoa ja metsää, tai vain joitakin niistä. Maatilan liikenne muodostuu erikseen talouskeskuksen liikenteestä sekä pelto- ja metsälohkoista johtuvasta liikenteestä. Maataloustiet ovat yksityisiä teitä, joita käytetään ensisijaisesti maatalouden ulkoisiin ja sisäisiin liikennetarpeisiin. (YksTL 5.2 ) Maataloustiet voidaan jakaa käyttötarkoituksen perusteella ulospääsy- ja viljelysteihin. Ulospääsyteillä tarkoitetaan talouskeskuksesta liikennekelpoiselle tielle johtavaa tietä. Metsätiet ovat teitä, jotka on tarkoitettu pääasiassa metsätalouden edellyttämiä kuljetuksia varten. Metsätien kaikesta liikenteestä tulee vähintään puolet tapahtua metsätaloustarkoituksiin. (YksTL 5 ) Ohitusnäkemällä tarkoitetaan matkaa, joka ajoneuvon kuljettajan on nähtävä tien suuntaan voidakseen normaaliolosuhteissa ohittaa edellä kulkevan ajoneuvon ilman, että ohituksen alkamishetkellä näkyviin tulevan, vastakkaiseen suuntaan kulkevan ajoneuvon tarvitsee vähentää nopeuttaa. (LVM 2002) Palsta on yhtenäisten kiinteistön tai muun rekisteriyksikön rajojen ympäröimä maa- tai vesialue, tilusjoukko. (vrt. Tenkanen 1985, s. 3) Peruslohkolla tarkoitetaan yhtenäistä viljelyaluetta, jota rajoittaa esim. kunnanraja, tukivyöhykkeenraja, käyttöyksikönraja, vesistö, piiri- tai valtaoja, tie tai metsä. Peruslohko on MMM:n ylläpitämän peltoalueiden peruslohkorekisterin (IACS) rekisteriyksikkö ja sitä käytetään pinta-alaperusteisten maataloustukien laskennassa. Peruslohko voi jakautua useampaan eri kasvuloh-
15 Kiinteistörakenne ja yksityistieliittymät pääteillä 13 koon. (vrt. Vitikainen 2006, s. 10) Tässä työssä perus- ja peltolohkolla on sama merkitys. Pysähtymisnäkemällä tarkoitetaan etäisyyttä, jolta ajoneuvon kuljettajan on nähtävä tiellä oleva este voidakseen normaalioloissa pysäyttää ajoneuvonsa ennen estettä. (LVM 2002) Pääsytie on yleensä yhtä tai muutamaa taloutta palveleva tie, joka johtaa ylempiluokkaiselle tielle (yhdys- tai kokoojatielle) (Tenkanen 1985, s. 59). Pääteillä tarkoitetaan maanteitä, jotka on liikenne- ja viestintäministeriö on määrännyt valta- tai kantateiksi. (Maantielaki 4 ) Runkoteiksi voi liikenne- ja viestintäministeriö määrätä tietyt maantiet tai niiden osat. Runkotien tavoitteena on mahdollisimman pitkät liittymävapaat jaksot ja uusia liittymiä toteutetaan hyvin harkitusti. Uusia yksittäisten asuinkiinteistöjen suoria liittymiä ei sallita (Tiehallinto 6/2006, s. 16). Tiluskuvio on pienin yhtenäinen taloudellinen kokonaisuus maa- tai vesialuetta, joka otetaan kartalle yhtenäisen ja suljetun ääriviivan ympäröimänä (Tenkanen 1985, s. 12). Tiluslohko on palstan sisällä oleva yhtenäinen metsä-, pelto tai muu sellainen alue. Se on tilojen rajoista riippumaton yhtenäinen alue, joka laatunsa, taloudellisen käyttönsä tai käyttömahdollisuutensa puolesta voidaan selvästi rajoittaa (Tenkanen 1985, s. 3). Tilussijoitus on tapa, jolla maatilan tms. käyttöyksikön tilukset keskinäisen asemansa sekä lohko-, tiluskappale- ja palstakokonsa, -muotonsa ja -lukunsa puolesta sijaitsevat (Tenkanen 1985, s. 2). Tilusvaihto on järjestelytoimituksen muotoinen kiinteistötoimitus, jossa kiinteistöjen tai yhteisalueiden kesken vaihdetaan alueita tai osuuksia, jotka yleensä vastaavat jyvitysarvoltaan tai kokonaisarvoltaan likimäärin toisiaan (Hyvönen 2001, s. 296). Uusjako on maanmittaustoimitus, jossa tilojen liian moniin taikka sijainniltaan tai muodoltaan tai muutoin niiden tarkoituksenmukaisen käytön kannalta sopimattomiin palstoihin joutuneet tilukset järjestellään uudelleen siten, että tilusten sijoitus saadaan olennaisesti entistä paremmaksi (Hyvönen 2001, s. 328). Valtatiet ovat maanteitä, jotka palvelevat tärkeiden asutus- ja liikennekeskuksien välistä kaukoliikennettä ja toimivat liikenteen pääasiallisina kokoojateinä. muodostaen maantieverkon rungon. Valtatiet palvelevat valtakunnallisista ja maakuntien välistä pitkämatkaista liikennettä. Valtateitä on 8574 km (Maantielaki 4 ; Tiehallinto 6/2005, s. 3). Yksityisiä teitä ovat tiet, jotka eivät ole yleisiä teitä, katuja tai kaavateitä. Ne ovat nimensä mukaisesti yksityisten kiinteistönomistajien ja muiden tieosakkaiden ylläpitämiä teitä. Yksityinen tie voi olla myös polkutie tai sellainen tie, jota käytetään vain talviaikaan (talvitie) (Laki yksityisistä teistä 1 ja 5 2 mom.).
16 Kuvaluettelo Kuva 1 Peltoalueet 1940-luvulla...21 Kuva 2 Peltoalueet 1990-luvulla...21 Kuva 3 Tieosa Kuva 4 Tieosa Kuva 5 Tieosa Kuva 6 Vanha ja uusi tielinjaus tieosalla Taulukkoluettelo Taulukko 1 Häiriöyksiköt tieosilla 151 ja Taulukko 2 Häiriöyksiköt tieosalla Taulukko 3 Häiriöyksiköt uudella ja vanhalla tielinjauksella...67 Taulukko 4 Häiriöyksiköt tieosalla
17 Kiinteistörakenne ja yksityistieliittymät pääteillä 15 JOHDANTO 1 JOHDANTO 1.1 Johdanto tutkimukseen Maamme pääteiden liikenneväylät on useimmiten rakennettu olemassa olevan kiinteistörakenteen läpi, minkä seurauksena liikenneväylillä on keskimäärin paljon liittymiä. Yksityisten teiden liittymillä on huomattava merkitys erityisesti korkealuokkaisten ja vilkasliikenteisten teiden liikenneturvallisuuteen ja sujuvuuteen. Liittymät aiheuttavat häiriötä liikennevirtaan ja lisäävät onnettomuusriskiä, koska liittymät aiheuttavat liikenteeseen sellaisia häiriöitä, joihin muun muassa pitkämatkainen liikenne ei aina osaa varautua yllättäviä jarrutuksia, kääntymisiä, kevyttä liikennettä jne. (Tiehallinto 37/2005, s. 3) Suomen pääteillä näkyy selvästi alue- ja yhteiskuntarakenteen muutokset. Tulevaisuudessa korostuvat yhä kauempaa tehtävät matkat ja kaupunkiseutujen välinen liikennöinti, joten pääteiden merkitys jokapäiväisessä liikenteessä kasvaa. Myös elinkeinoelämän muutokset ja tarpeiden monipuolistuminen luovat uusia haasteita päätieverkolle. (Tiehallinto 9/2005) Liikennemäärän kasvusta johtuen pääteiden laatutason nostamistarve on ilmeinen. Maamme 2-kaistaiset päätiet on tehty valtaosin luvuilla ja suunnittelu jo 1950-luvulla. Monet päätieverkon kaksikaistaiset tiet ovat liikennemäärien kasvaessa käyneet suunnitteluratkaisuiltaan riittämättömiksi. Maaseudun pääteillä ongelmaksi on koettu mm. suuri yksityistieliittymien määrä, hidas maatalousliikenne sekä kevyen liikenteen heikko turvallisuustilanne tai turvattomuuden tunne (Tiehallinto 33/1999, s. 7). Pääteillä koettu ongelma, suuri liittymätiheys, vaikuttaa liikenteen sujuvuuteen ja aiheuttaa riskitekijän liikenneturvallisuudelle. Tiehallinto on todennut omissa selvityksissään, että onnettomuusasteella (onnettomuuksia/km) on selvä ja suora korrelaatio yksityisliittymätiheyteen (liittymää/km). Kun liittymätiheys nousi määrästä 6 liittymää/km määrään 14 liittymää/km, niin kaikki onnettomuudet lisääntyivät määrästä 20 kpl/100 milj. autokm määrään yli 40 kpl/100 milj.autokm, siis kaksinkertaiseksi (Tiehallinto 37/2005). Maantielaki tuli voimaan Lain tavoitteena on turvata toimivia, turvallisia ja kestävää kehitystä tukevia kulkuyhteyksiä koko maassa. Maantielaissa edellytetään, että yleis- ja tiesuunnitelmassa arvioidaan tien vaikutukset kiinteistörakenteeseen ja maanomistusoloihin sekä ehdotetaan ne tilusjärjestelytoimenpiteet, joilla voidaan tiehanketta vaarantamatta vähentää tai poistaa hankkeen haitalliset vaikutukset. (MTL) Tässä tutkimuksessa selvitetään keinoja, joilla voidaan parantaa kiinteistörakennetta ja liikenneturvallisuutta pääteiden varrella. 1.2 tutkimuksen rakenne ja tavoite Tämän tutkimuksen tarkoituksena on selvittää sitä, miten voidaan vähentää paikallisen ja hitaan liikenteen aiheuttamaa häiriötä päätien liikenteelle. Työn tavoitteena on kehittää menetelmää, jonka avulla voidaan selvittää kiinteistörakenteen ja yksityisliittymien välistä suhdetta.
18 16 Kiinteistörakenne ja yksityistieliittymät pääteillä JOHDANTO Tutkimusongelmaa lähestytään sekä teoreettisesti että empiirisesti. Teoriaosuus perustuu alan kirjallisuuteen sekä työn toimeksiantajien Maanmittauslaitoksen ja Tiehallinnon tekemiin selvityksiin ja tutkimuksiin aiheeseen liittyen. Teoriaosuudessa tarkastellaan maamme kiinteistöjärjestelmän lähtökohtia ja nykytilaa sekä kiinteistöteknisen kehityksen vaikutusta kiinteistöjärjestelmän ja tieverkoston kehittymiseen, teiden luokittelua ja liikennettä yleisillä teillä. Liittymälupapolitiikan osalta selvitetään vanhan yleistielain ja uuden maantielain mukaista menettelyä sekä kunnan roolia maankäytön suunnittelussa. Kiinteistönmuodostamisen ja liittymälupapolitiikan osalta tehdään vertailua ruotsalaiseen käytäntöön. Teoriaosuuden perusteella on tarkoitus kartoittaa keinoja, joilla voidaan vähentää yksityistieliittymiä. Empiirisessä osassa valittujen esimerkkikohteiden avulla lähestytään tutkimusongelmaa kokemusperäisesti. Suunnitellussa ja toteutuneessa tiehankkeissa tarkastellaan sitä, onko toimenpiteillä vähennetty heikon kiinteistörakenteen tai -rungon aiheuttamaa paikallista ja hidasta liikennettä. Uusissa esimerkkikohteissa kartoitetaan kiinteistörakenteen nykytilaan ja etsitään liikenneturvallisuuden parantamiskeinoja. Tutkimuksen tavoitteena on syventyä kahteen tutkimusongelmaan: 1) Mikä yhteys kiinteistörakenteella ja valtatieverkon yksityistieliittymien määrällä on toisiinsa? 2) Miten tilus- ja yksityistiejärjestelyillä voitaisiin maantien rakentamisen yhteydessä vähentää yksityistieliittymiä? 1.3 Tutkimuksen rajaus, menetelmä ja metodi Tässä työssä selvitetään henkilö-, maa- ja metsätalousliikennettä vilkkaimmilla pääteillä (valta- ja kantateillä) ja niiden suuntautumista yksityistieliittymiin. Kiinteistörakenteellinen tarkastelu on rajattu siten, että sen kohteena ovat tilastollisten taajamien ulkopuolella olevat yksityistie- ja maatalousliittymät, joiden osalta selvitetään mm. talouskeskuksista suuntautuvaa sisäistä liikennettä tiluslohkoille. Kiinteistörakenteen tarkastelu tehdään käyttöyksikkötasolla. Tarkastelun kohteena ovat ne käyttöyksiköt, jotka rajoittuvat kokonaan tai osittain (palsta) päätiehen ja ne aktiivitilat, jotka ovat vuokranneet peltolohkon päätien varrelta. Empiirisessä osiossa selvitetään sitä, millä keinoin voidaan parantaa liikenneturvallisuutta valituissa esimerkkikohteissa. Suunnitellun ja toteutuneen hankkeen osalta tarkastellaan sitä, miten yksityistieliittymien väheneminen on saatu aikaan. Uusien hankkeiden kohdalla suunnitellaan parannuskeinoja nykytilaan. Työssä on tarkoitus löytää ne kiinteistörakenteen tekijät pääteiden varrella, jotka vaikuttavat liikenneturvallisuuteen. Työssä kehitetyn menetelmän avulla on tarkoitus löytää tunnuslukuja, joilla voidaan selvittää tietyn kiinteistörakenteen aiheuttamaa häiriötä päätielle.
19 Kiinteistörakenne ja yksityistieliittymät pääteillä 17 JOHDANTO Tässä tutkimuksessa pyritään käyttämään selkeää ja yhdenmukaistettua metodia, jotta päästäisiin parhaaseen mahdolliseen lopputulokseen tutkimusongelman ratkaisussa. Tutkimuksessa empiirisiä havainnoista (Alasuutari 1999, s. 79) toteaa, että joskus niitä on vaikea erottaa johtolangoista. Tällöin on tärkeää tehdä selvä ero havaintojen ja johtolankojen välillä. Tutkimuksessa havaintoja tarkastellaan siinä mielessä aina johtolankoina, että niitä tarkastellaan vain ja ainoastaan tietystä, eksplisiittisesti määritellystä näkökulmasta. Tällaista erityistä näkökulmaa nimitetään teoreettiseksi viitekehykseksi. Tutkimuksen menetelmällisten ratkaisujen kokonaisuus on Hirsjärven (1996, s. 126) mukaan tutkimusstrategia, josta on erotettavana suppeampana käsitteenä tutkimuksen metodi. Tutkimuksessa tarvitaan Alasuutarin (1999, s. 82) mukaan selkeä metodi, jotta aineistossa olevat havainnot voidaan erottaa tutkimuksen tuloksista. Metodi koostuu niistä käytännöistä ja operaatioista, joiden avulla tutkija tuottaa havaintoja, sekä niistä säännöistä, joiden mukaan näitä havaintoja voi edelleen muokata ja tulkita, niin että voidaan arvioida niiden merkitystä johtolankoina. Ilman eksplisiittisesti määriteltyä metodia, selkeitä sääntöjä siitä millaisista havainnoista on lupa mitäkin päätellä, tutkimus muuttuu helposti omien ennakkoluulojen empiiriseksi todisteluksi. Tässä tutkimuksessa esimerkkikohteita tutkitaan samalla menetelmällä. Tutkimalla maastokohteiden aineisto selkeillä säännöillä, saadaan niistä vertailukelpoista tietoa, joista voidaan tehdä johtopäätöksiä. Tutkimusstrategiat voidaan jaotella Hirsjärven (1996, s. 129) mukaan kolmeen ryhmään seuraavasti: kokeet, survey-tutkimus ja tapaustutkimus (case-study). Case-tutkimuksessa on suhteellisen tavanomaista tarkastella tutkittavaa kohdetta useasta eri näkökulmasta. Siinä keskitytään yksityiskohtaisesti yhteen tai korkeintaan muutamaan havaintokohteeseen. Tässä tutkimuksessa case-tarkastelu on tarkoituksenmukaisin tapa suorittaa tutkimus, kun huomioidaan tutkittava ongelma. Yksittäisen kohteen casetarkastelulla ei tässä tutkimuksessa kuitenkaan päästä tarpeeksi syvälle tutkittavaan ilmiöön, joten tutkimuksessa on tarkoituksenmukaista tehdä esimerkkikohteiden analysointia useampaan kohteeseen. Tutkimuksen luotettavuutta on pyritty parantamaan valitsemalla erilaisia kohteita. Tarkoituksena ei ole rakentaa tutkimustulosten perusteella mallia, vaan löytää menetelmä kiinteistörakenteen tunnuslukujen laskemiseksi ja testata menetelmän käyttökelpoisuutta tiehankkeissa.
20 18 Kiinteistörakenne ja yksityistieliittymät pääteillä KIINTEISTÖRAKENTEEN KEHITYS JA NYKYTILA 2 KIINTEISTÖRAKENTEEN KEHITYS JA NYKYTILA Maamme kiinteistörakenne on vuosisataisen kehityksen tulosta. Sitä ovat yhdessä muokanneet muun muassa luonnonsuhteet, alueen asutushistoria sekä taloudelliset, oikeudelliset ja kiinteistötekniset tekijät. Kiinteistöteknisistä toimenpiteistä kiinteistörakenteeseen ovat Suomessa jättäneet jälkensä ennen kaikkea merkittävimmät maareformimme: sarkajako, isojako ja uusjako. Mutta niiden lisäksi kiinteistörakenteeseen ovat osaltaan vaikuttaneet valtion harjoittamaan asutustoimintaan liittynyt kiinteistönmuodostus ja tilakohtaiset halkomis- ja lohkomistoimitukset sekä erilaiset osittamisrajoitukset (Vitikainen 2006, s. 9). 2.1 Kiinteistöteknisen kehityksen historiaa Metsästys- ja kalastustoimintaan nojautuvan pyyntiyhteiskunnan voidaan olettaa Suomessa aikanaan hajonneen, kun maamme länsiosissa pronssikaudella siirryttiin alkeelliseen maatalouteen. Varhaisvaiheessa yksittäiset talonpojat valtasivat itselleen ja perheelleen kaskimaita, niittyjä, metsästysmaita ja peltoraivioita hajallisina kappaleina erityisesti asuinpaikkansa läheltä ja varhaisimmat maanviljelyasumat olivat yksinäistaloja. Talojärjestelmä on varsinaisesti syntynyt rajojen vakiintuessa yhtenäisten alueiden ympärille (Hyvönen 1998, s. 13). Keskiajalle tultaessa kyläasutus oli yleinen Suomen lounaisissa maakunnissa. Pellonraivaukset suoritettiin vanhastaan pieninä ja hajanaisina kappaleina vähän kerrastaan. Lounais-Suomen varhain tiheään asutuilla seuduilla kyliä on muodostunut siten, että lähekkäin sijaitsevien talojen pelto- ja niittyvaltaukset ovat olleet vanhastaan sekaisin ja nämä talot ovat omaksuneet yhteisiä rajoja yhteismetsänsä ympärille naapuriasutuksia vastaan. Itä- Suomessa asutus on vakiintunut myöhään ja rajoja on käyty usein yksinäistalojen ympärille, ensiksi lähinnä sijaitsevia kyliä vastaan. Kylät ovat muodostuneet varsinkin Itä-Suomessa vanhan rajoilla varustetun yksinäistalon jakautuessa sillä tavoin, että kotitiluksia jaettiin ja metsä jäi kylän yhteiseksi (Hyvönen 1998 s. 13, 105; Maanmittaushallitus 1983, s. 7). Lohkojako mainitaan toisinaan historiallisessa kirjallisuudessa muinaissuomalaisen jakotoimituksen nimenä ja pääasiallisesti ennen sarkajakoa ja sen puuttuessa ennen isojakoa vallinneen tilussijoituksen nimenä. Lohkojakoa olisi siten se muinaissuomalainen jakotoimitus, jossa säännölliset länsisuomalaiset kylänvainiot ja kotipellot olisivat saaneet sijoituksensa. Samalla se olisi itäsuomalainen tilussijoitus, jonka kylä olisi yleensä saanut vähitellen pellonraivauksissa ja poikkeuksellisesti esiintyvissä yksittäisten jaoissa osakkaiden kesken. Muinaisen kyläyhteisön perustunnusmerkkinä olivat yhteiset vainioaitaukset, mutta yhteistoiminta peltojen nautinnassa saattoi ulottua laajemmallekin alueelle (Hyvönen s , 1998; Maanmittaushallitus 1983, s. 7-9). Maakirja- ja maarekisterilaitokseen liittyvää kiinteistöteknillistä toimintaa on maassamme harjoitettu jo siitä lähtien, kun Ruotsin maanmittauslaitos v perustettiin. Tällöin annettiin yksityiskohtaiset määräykset valtakunnan kartoituksesta ja selitelmien laatimisesta, joiden tuli osoittaa mm. pitäjien ja kylien tilusten sijainnista sekä siitä, mitä niissä oli ehkä parannettavaa ja mi-
21 Kiinteistörakenne ja yksityistieliittymät pääteillä 19 KIINTEISTÖRAKENTEEN KEHITYS JA NYKYTILA ten parannus oli kannattavasti suorittava. Ohjesäännön mukaan nämä laajat tehtävät uskottiin vastaperustetulle maanmittauslaitokselle (Wiiala 1969, s ). Sarkajaon perusteet liittyivät kruunun aloitteeseen veronkannon tehostamiseksi ja varmistamiseksi. Vanhin tieto sarkajaosta Suomessa on vuodelta 1332 Paraisilta. Sarkajakoalueella samassa sarkajaossa mukana olleet talot muodostivat yleensä kylän, missä haluttiin saada aikaan täydellinen vastaavuus talon nauttimien etuuksien, rintamailla ennen kaikkea peltojen, ja sen maksamien kruunun maaverojen välillä. Maanmittareita ei ollut, vaan kylän talonpoikien oli jaettava omin voimin pellot ja niityt, joissa monella talolla oli osuuksia. Sarkajaossa jakolohkot syntyvät sivutuotteena jakotoimituksen yhteydessä, jolloin käytetty mittaustekniikka johti suunnattomiin sarkojen lukumääriin. Sarkajako toteutettiin Suomessa Kokkola-Viipuri välin eteläpuolella. Yhtenäisimpänä se lienee esiintynyt Itä-Uudellamaalla ja Etelä- Hämeessä (Hyvönen 1998, s. 109; Maanmittaushallitus, s. 9-11). Tärkein kiinteistötekninen uudistus Suomessa oli sarkajakoon perustuvan maanjaon korvaaminen vähitellen isojaoksi kutsutulla järjestelyllä. Siirtyminen sarkajaosta isojakoon johtui ennen kaikkea käytännön tarpeista, kun Ruotsi-Suomessa alettiin kiinnittää entistä enemmän maatalouden kehittämiseen 1800-luvun lopulla uusien viljelymenetelmien ja karjantuotannon kasvun myötä (Vitikainen 2003, s. 39) Maaoikeudellinen kylä on ennen isojakoa ollut asutuskylä, siihen verrattava taloryhmä, yksinäistalo sekä muu vastaava alkuperäisenä pidettävä isojaolla jakamattoman maa-alueen omistusyksikkö. Varsinaisen perustan kylien kiinteistöjaotukselle loivat 1700-luvun loppupuolella alkaneet isojaot. Isojaon tavoitteena oli tilojen omistuksen kokoaminen mahdollisimman harvoiksi lohkoiksi, mieluummin yhtenäiseksi talouskeskuksen ympärillä olevaksi alueeksi, vainiopakon poistaminen sekä metsien yhteisomistuksen lopettaminen luvun keskivaiheilla ryhdyttiin jo kerran isojaettujen kylien uudelleen järjestelyihin, joita toimituksia alettiin 1900-luvun alussa kutsua uusjaoiksi (Hyvönen 1998, s. 13; Maanmittaushallitus 1983 s ; Wiiala 1969, s. 249). Suomalaisen kiinteistöjärjestelmän kannalta isojakojen tärkein ja pysyvä merkitys oli siinä, että sen seurauksena yksityisomistus vakiintui ja talojen ulottuvuus muuttui abstraktisesta konkreettiseksi. Talon tilukset erotettiin pysyvästi maastoon merkityillä rajoilla naapurien maista ja talo muodostui näin kiinteistöksi (Vitikainen 2003, s. 44). Isojaon jälkeen maanomistajat saivat vapaasti ottaa torppareita yksityisille tiluksilleen, eikä se edellyttänyt mitään osittamistoimituksia (Vitikainen 2006, s. 26). Isojaossa syntyneet talot olivat kokonaisalaltaan verraten suuria ja valtaosa niiden pinta-alasta oli metsätalousmaata. Isojakotoiminnan alkaessa 1700-luvun lopulla oli kaupungin ja sitä ympäröivän haja-asutusalueen välinen raja verraten jyrkkä, mutta molemmille oli tunnusomaista asunnon ja työpaikan välinen läheisyys. Kaupungin rakennettu alue käsitti tontit, kadut, torin ja keskuspuiston. Maaseudulla taasen olivat suurimmat talot ja laajimmat viljelysalat yleensä pitäjän kirkonkylässä. Asutuksen kolmatta alueellista ryhmittymää edusti maaseudun sivukylä, jossa vallitsi isojaon harventama hajaryhmäasutus (Wiiala 1969, s. 45).
22 20 Kiinteistörakenne ja yksityistieliittymät pääteillä KIINTEISTÖRAKENTEEN KEHITYS JA NYKYTILA Tarkoituksenmukaiseen maankäyttöön pyrittäessä on sopivan ja kehityskelpoisen kuivatus- ja tieverkoston eli kiinteistörungon suunnittelulla ja luomisella ensiarvoinen merkitys. Monessa isojaossa ja isojaon jälkeisessä järjestelyssäkin voitiin kiinteistörungon sopivaan muotoiluun kiinnittää vain vähän huomiota (Wiiala 1962, s. 68). Isojaon ja torppariasutuksen vaikutukset näkyvät maamme pääteiden varrella suurena yksityistieliittymätiheytenä. 2.2 Kiinteistörakenteen nykytila Kaikilla aloilla tapahtunut kehitys on oleellisesti muuttanut yhteiskunnan oloja siitä, mitä ne olivat heti isojaon jälkeen. Erityisesti liikenneolojen parannus on ratkaisevasti vähentänyt asunnon ja työpaikan välimatkan merkitystä. Jalostustoiminnan riippuvuus raaka-aineen, käyttövoiman ja markkinoiden alueellisesta sijainnista on samasta syystä vähentynyt ja palvelujen toimintasäde vastaavasti kasvanut. Maatilataloudessakin on etäisyyden merkitys supistunut, mutta maatalousasutuksen riippuvuus peltojen sijainnista on edelleen merkittävä (Wiiala 1969, s. 46). Taajamissa etäisyyden merkityksen väheneminen on edistänyt asuntojen, teollisuuden ja palvelutoiminnan hajasijoitusta. Taajamien asukkaat alkoivat jo kehityksen alkuvaiheessa etsiä entistä halvempia rakennuspaikkoja läheisiltä haja-asutusalueilta. Koska rakentaminen tapahtui yleensä ilman kokonaissuunnitelmaa, kaupunkien ja maaseututaajamien lähelle syntyi järjestämätöntä seka-asutusta. Palstoitussuunnitelmia laadittaessa otettiin tavallisesti huomioon vain yksityisten maanluovuttajain edut (Wiiala 1969, s. 46). Varsinaisella maaseudulla asutus on lisääntynyt ja alueellisesti hajaantunut. Pahin epäkohta on ollut osittamisrajoituksen puuttuminen ja uuden asutuksen muodostuminen ilman alueellista kokonaissuunnitelmaa. Niinpä eivät tilojen lukuisat osittamiset usein jo ennestään liian pienten kantatilojen puitteissa ole tarjonneet mahdollisuuksia kiinteistörakennetta koskeviin yleisiin parannuksiin. Uusien asutustilojen perustaminen monista eri kantatiloista lohkaistuja syrjäisiä määräaloja yhdistämällä on sekin ollut kiinteistörakenteellisesti vain osaratkaisu. Erityisesti viljelys- ja metsätieverkosto on muodostunut asutusalueen puitteissa puutteelliseksi tai epätarkoituksenmukaiseksi. Omat vaikeudet ovat aiheutuneet siitä, ettei uusien asutustilojen perustamista ajoissa lopetettu. Osittamisrajoituksen puuttuminen on johtanut siihen, että peltokappaleiden ryhmitys talouskeskuksiin nähden on muodostunut Suomessa hajanaiseksi. Uusi asutus on usein muodostunut pääteiden varsille tai läheisyyteen, mikä on lisännyt liittymien määrää. Muodostetuilla kiinteistöillä on usein saattanut olla lisäksi suora pääsy päätielle (Wiiala 1969, s ). Peltokappaleiden ryhmitys talouskeskukseen ja toisiinsa nähden on muodostunut yleensä sitä hajanaisemmaksi, mitä pitempi on keskietäisyys. Epäedullisin tilanne on silloin, kun peltokappaleita on useita ja ne sijaitsevat talouskeskuksesta eri suuntiin johtavien teiden varsilla. Tällaisen hajonnan syynä ovat sekä luontaiset että jakoteknilliset tekijät. Epäedullisia ryhmityksiä tavataan enimmäkseen pienviljelmäalueilla. Etäisyydestä johtuvan haitan suuruus riippuu paljon tiesuhteista. Yleisesti ottaen on viljelysteittemme taso moottoroidun liikenteen kannalta heikko. Tieolojen parantamistyö ei näet ole pystynyt seuraamaan liikenteen nopeata kehitystä. Kun viljelystieverkkomme on useimmiten syntynyt vain yhden tai muutaman tilan käsittäneissä kiinteis-
23 Kiinteistörakenne ja yksityistieliittymät pääteillä 21 KIINTEISTÖRAKENTEEN KEHITYS JA NYKYTILA tötoimituksissa, ei alueellisiin liikennetaloudellisiin vaatimuksiin ole aina voitu kiinnittää riittävästi huomiota (Wiiala 1969, 63). Maassamme on hajanaista tilussijoitusta pyritty korjaamaan tilusjärjestelytoiminnalla, joka on viime vuosina lisääntynyt ja monipuolistunut. Maataloudessa Euroopan yhdentymisen myötä tilakoot ovat suurentuneet ja uusi teknologia ja muuttuneet tuotantotavat ovat saaneet aikaan sen, että tilusten omistushistorian sijaan tärkeimpänä pidetään enenemässä määrin peltolohkojen kokoa ja ominaisuuksia (Maanmittauslaitos 2004, s. 14). Kuva 1 Peltoalueet 1940-luvulla. Kuva 2 Peltoalueet 1990-luvulla. Maanmittauslaitoksen tilusjärjestelytoiminnan tehtävänä on huolehtia siitä, että kiinteistöjen rakenteet (mm. tilussijoitukset ja tieyhteydet) ovat tarvetta
24 22 Kiinteistörakenne ja yksityistieliittymät pääteillä KIINTEISTÖRAKENTEEN KEHITYS JA NYKYTILA vaativassa käytössä. Tällöin keinot kiinteistöjen rakenteiden ajanmukaistamiseen ovat ajan tasalla, mikä helpottaa mm. liikenneturvallisuushankkeiden toteuttamista (Seppänen 2004, s. 18). 2.3 Kiinteistöjärjestelmän lähtökohdat Suomessa Maanmittauslaitoksen keskushallinnon tehtävänä on johtaa ja kehittää maanmittaushallintoa ja Maanmittauslaitoksen toimintaa sekä vastata laitoksen yhtenäisyydestä ja yleisestä hallinnosta. Keskushallinnon lisäksi organisaatioon kuuluvat tuotanto- ja palveluyksiköt sekä kolmetoista maanmittaustoimistoa. Maanmittaustoimistolla on hallinnollisen toimipaikan lisäksi aina yksi tai useampi toimipiste (Asetus maanmittauslaitoksesta 1631/1993). Suomessa Maanmittauslaitoksen tehtävänä on: 1) huolehtia kiinteistönmuodostamis- ja tilusjärjestelytoiminnasta; 2) huolehtia kiinteistöjä ja paikkatietoja koskevien rekisterien pitämisestä ja edistää tällaisten rekisterien yhteiskäyttöä; 3) huolehtia yleisistä kartastotöistä sekä edistää tarkoituksenmukaista kartoitusta ja kartantuotanto; 4) myydä, julkaista ja jakaa karttatietoja ja toimialansa muita tietoja 5) harjoittaa kiinteistönarviointia 6) huolehtia alansa kehittämisestä ja suorittaa ne muut tehtävät, jotka on säädetty tai määrätty sen suoritettavaksi (Laki maanmittauslaitoksesta /505). Kiinteistöjärjestelmä muodostaa perustan maan kiinteistöoloille. Sen lähtökohtana on asutushistorialliselta pohjalta syntynyt kylä- ja talojaotus. Kattava ja luotettava kiinteistöjärjestelmä edistää maanomistus- ja maankäyttöjärjestelmän selvyyttä ja hallitsemista, ja siihen perustuen voidaan ylläpitää luotettavaa kiinteistörekisteriä (Korhonen 1999, s.1). Maamme alue on jaettu kiinteistöjärjestelmän yksiköihin eli kiinteistöihin, yleisiin teihin ja yhteisiin alueisiin, jotka on merkitty kiinteistörekisteriin. Kiinteistö on rekisteriyksikkö ja kirjaamisyksikkö, johon omistajanhallinta kohdistuu. Kiinteistörekisteri puolestaan mahdollistaa monipuolisen tiedonsaannin kiinteistöistä ja muista rekisteriyksiköistä sekä kuuluu olennaisena osana oikeussuojajärjestelmään. Kiinteistöjärjestelmän yksikkö voidaan merkitä kiinteistötunnuksilla rekisteriin kun se on kiinteistötoimituksessa muodostettu rekisterikelpoiseksi yksiköksi (Hyvönen 1998, s. 25; Korhonen 1999, s. 1). Kiinteistönmuodostamiseksi ymmärretään Suomen oikeusjärjestelmässä yleensä toimitukset, jotka tähtäävät kiinteistöjen vaihdantaa palveleviin tarkoituksiin etenkin yhteisomistuksen purkamisella ja uuden kiinteistöyksikön muodostamisella, sekä toimitukset, joilla pyritään kiinteistörakenteen parantamiseen tai kiinteistöjaotuksen aikaansaamiseen. Kiinteistönmuodostamisen tehtävänä on kiinteistöjaotuksen aikaansaaminen. Kiinteistöjaotuksella pyritään mm. alueiden yksilöimiseen niiden omistusta ja vaihdantaa silmällä pitäen sekä luodaan pohjaa suunnitellulle maankäytölle. Kiinteistöjaotus on tällä tavoin osa maan infrastruktuuria. Kiinteistöjaotus on pitkän historiallisen kehityksen tulos (Hyvönen 1998, s. 25; Korhonen 1999, s. 1).
25 Kiinteistörakenne ja yksityistieliittymät pääteillä 23 KIINTEISTÖRAKENTEEN KEHITYS JA NYKYTILA Maatilojemme nykyinen kiinteistörakenne on pitkän ja vaiherikkaan kehityksen tulos. Siihen ovat vaikuttaneet kiinteistötaloudelliset, -oikeudelliset ja teknilliset tekijät (Wiiala 1969, 56.). Maatilakohtaiset kiinteistörakennetekijät on Tenkanen jakanut (1986, s. 2): a) Maatilakohtaisiin tekijöihin: 1 viljelysala 2 peltokappaleiden lukumäärä ja koko 3 maatilan (tilusten) sisäinen liikenneasema 4 peltolohkojen lukumäärä, koko, muoto ja ojitussuhteet 5 peltotyyppisuhteet 6 maatilan ulkoinen liikenneasema (talouskeskuksen ja tilusten etäisyys maatilan ulkopuolisista kohteista) 7 metsäala 8 metsäkappaleiden lukumäärä 9 kokonaisala ja palstaluku b) kyläkohtaisiin tekijöihin: 1. kuivatusverkon runko (mahdollisesti myös kasteluverkon runko) - pelloilla - metsissä 2. tieverkko - yleiset tiet ja - yksityiset tiet Kiinteistötekniikan merkitys maankäytön kehittämisessä on keskeinen. Jokainen maankäytön suunnitelma, joka ei huomioi toteuttamisen kiinteistöteknillisiä edellytyksiä on käytännön kannalta tavallaan arvoton. Maankäytön suunnittelijan on näin ollen pyrittävä sellaisiin esityksiin, jotka voimassa olevan lain mukaan ovat toteutettavissa. Kiinteistötekniikka käsittää paitsi kiinteistöjaotuksen ajan tasalla pidon myös sen jatkuvan kehittämisen (Wiiala 1969, s. 246).
26 24 Kiinteistörakenne ja yksityistieliittymät pääteillä TIEVERKOSTON KEHITYS JA NYKYTILA 3 TIEVERKOSTON KEHITYS JA NYKYTILA Maamme tieverkosto on kehittynyt jalankuljetuista poluista valtateihin. Tieverkoston hallinnollinen ja liikenteellinen kehitys on tapahtunut pääasiassa viime vuosisadalla. 3.1 Tiekehityksen historiaa Suomen ensimmäiset maapohjaiset tiet kehittyivät jalan kuljetuista poluista. Ne on ilmeisesti rakennettu ilman sanottavia etukäteissuunnitelmia. Keskiajalla tien raivausta varten riitti silmämääräinen maastoon perehtyminen, mutta kun luvuilla siirryttiin yleisesti hevosajoneuvoihin, aloitettiin tien tarkempi sijoittelu maastoon, tielinjojen seivästäminen ja kartoittaminen (Mauranen 1999, s. 70; Perko et al 1977, s ). Keskiajan tiet jaettiin yhteisesti ylläpidettäviin yleisiin teihin ja käyttäjiensä ylläpitämiin muihin teihin. Jaottelu perustui 1300-luvun alussa kodifioituihin ruotsalaisiin maakuntalakeihin, jotka perustuivat vanhempaan sanalliseen perinteeseen. Suomessa 1370-luvulla vakiintuneen Maunu Eerikinpojan maanlain mukaan jokaisen kylään ja kylästä ulos tuli johtaa yksi yleinen tie. Teiden ja siltojen rakentaminen sekä kunnossapito oli talonpoikien yhteinen sekä päivätyö että velvollisuus. Tällaista tutkimusta on ilmeisesti vaatinut jo vanhojen maanlakien (v ja 1442) mukainen yleisten teiden määrittely ja niiden luokitus sekä luettelointi, josta osoituksena on v laadittu luettelo maamme keskiaikaisia kaupunkeja ja linnoja yhdistävistä maanteistä (Mauranen 1999, s. 70; Perko et al 1977, s ). Tarkemmat tiedot maanteiden pituudesta ovat siis Kustaa Vaasan ajoilta, 1500-luvun puolivälistä. Silloin teitä arvioitiin olleen n kilometriä. Hämeen härkätie on tunnetuimpia historiallisia teitämme, joka johti Hämeen linnasta Turun linnaan. Suurin osa matkoista tallattiin tuohon aikaan jalan ja tavarat kulkivat hevosten selässä. Turun ja Viipurin välinen Suuren Rantatien suuntaisesta liikkumisesta on tietoja 1300-luvulta lähtien. Tietä ylläpitivät sen varrella sijainneiden pitäjien maata omistavat talonpojat ja tie kulki rannikkoa pitkin kirkosta kirkkoon. Suuren rantatien kukoistuskausi alkoi 1600-luvulla ja jatkui vaihtelevalla menestyksellä 1920-luvun alkuun. Viimeistään 1900-luvun alusta lähtien Suuri Rantatie on tunnettu myös nimellä Kuninkaantie (Mauranen 1999, s ; s. Perko et al 1974, 28). Suomen tieverkkoa laajennettiin 1600-luvulla tultaessa etenkin maan pohjois-, sisä- ja itäosissa. Tienrakennukset aiheutuivat asutuksen taajentumisen lisäksi Suomen alueen laajentumisesta Laatokan Karjalassa. Suurvaltakaudella jatkettiin myös alun perin pitäjästä pitäjään tai kappelista emäkirkolle johtaneiden teiden raivaamista maanteiksi. Vuoden 1734 Rakennuskaaren mukaan maantiet otettiin päältä sarkajaon yhteydessä taikka mahtikäskyllä. Kruunu maksoi korvauksen maantien alle jääneistä pelloista ja niityistä. Isojaoissa maanteiden alueet erotettiin tai jätettiin päältä yleisiin tai yhteisiin tarpeisiin (Holma 1982, s. 6-7; Kotilainen 2003, s. 23; TVH 1974, 60-61). Teiden luokittelu on vaihdellut eri aikoina. Yleisiin teihin kuuluivat 1700-luvulta lähtien maantiet, kihlakunnantiet sekä pitäjäntiet. Lisäksi oli kaupunkien teitä sekä yksityisiä ja yleisiä kyläteitä, joista jälkimmäiset tulkittiin yleiseksi tieksi. Yleisen kylätien tunnisti julkisista tiekatselmuksista, joita
27 Kiinteistörakenne ja yksityistieliittymät pääteillä 25 TIEVERKOSTON KEHITYS JA NYKYTILA yksityisillä kyläteillä ei pidetty. Tulkintaongelmia kuitenkin esiintyi (Holma 1982 s. 9-41, Kotilainen 2003, s. 20). Maantiet ja yleiset kylätiet katsottiin yleisiksi teiksi 1800 luvulla aina vuoteen 1865 saakka, jolloin rinnalle syntyi kolmas luokka, kunnantiet. Vuonna 1883 (TieA1883) yleisiksi teiksi luokiteltiin maantiet ja kylätiet, ei kunnanteitä. Vuonna 1918 (Tielaki 1918) yleiset kylätiet saivat nimen paikallistiet. Maantiet säilyivät yleisinä teinä. Tielain (165/1927) mukaan yleiset tiet jaettiin maanteihin, kunnan teihin ja kyläteihin. Samalla kertaa annettiin yksityisiä teitä koskeva tilustielaki (Holma 1982, s ). Valtio vastasi vuoteen 1960 asti yleisistä teistä maanteiden osalta, jolloin maanteiden pituus oli kilometriä. Kylä- ja kunnanteitä siirtyi uuden lain voimaantulon jälkeen valtion kunnossapidettäviksi n kilometriä, jolloin valtion teistä vastasi silloin tie- ja vesirakennushallitus. Lain mukaan kunnilla oli kuitenkin velvollisuus osallistua paikallisteiden ylläpidon kustannuksiin. Tämä velvollisuus kuitenkin poistettiin myöhemmin. Tielakia on muutettu n. 20 kertaa, missä tärkeimmät muutokset ovat liittyneet tienpitokustannuksiin, tien suunnitteluun ja alueiden hankkimisiin sekä korvauksiin (HE 17/2004). Kaikkia kunnan- ja kyläteitä ei kuitenkaan otettu paikallisteinä valtion kunnossapitoon, vaan ne jäivät ns. yksityisiksi teiksi. Vuoden 1963 alusta tuli voimaan yksityistielaki, joka koski melko laajaa tiestöä. Arvion mukaan yksityistielain alaisia teitä oli Suomessa 1970-luvulla yli km (Rankamo et al 1974, s. 28). 3.2 Hallinnollisen kehityksen vaiheita Suomessa maanteiden rakentaminen ja kunnossapito olivat siis pääasiassa manttaaliin pannun maan omistajien eli lähinnä puolivaltiollinen ja talollisten vastuulla vuoteen 1921 asti. Tientekovelvollisuus oli talollisille veronluontoinen rasite, osana monimutkaista verotusjärjestelmää luvun loppupuolella maaseudulla elettiin murroskautta, jolloin maatalous muuttui aiempaa kaupallisemmaksi (Masonen et al, s. 96). Vuoden 1918 tielaissa oli keskeistä tierasituksen periaatteellisen pohjan täydellinen muutos. Uuden lain myötä yleisten teiden rakentaminen ja kunnossapito eli tierasitus poistettiin maatiloilta ja teollisuuslaitoksilta. Lakimuutoksessa tiekustannukset pyrittiin jakamaan oikeudenmukaisemmin, missä tiet luokiteltiin niiden liikenteellisen luonteen ja merkityksen mukaan. Tämä tiereformi koski ainoastaan maaseudun teitä ja sen ulkopuolella olivat kaupunkiteiden lisäksi yksityiset ns. tilustiet. Vuoden 1918 tielaki vasta siirsi maanteiden rakentamisen, parantamisen ja kunnossapidon yksinomaisesti valtion velvollisuudeksi (Perko et al 1977, s ; Rankamo et al 1974, 26-27). Vuonna 1927 annetun tielain mukaan maanteiden hoito annettiin lääninhallitusten alaisille nimismiehille, ellei maantietä ollut määrätty valtion välittömään hoitoon eli tie- ja vesirakennushallituksen kunnossapidettäväksi. Vuonna 1927 laillistettiin entisten maanteiden ottaminen valtion haltuun sekä laiksi tilusteistä. Yleisiä teitä olivat vuonna 1927 reformin jälkeen valtion varoin rakennettavat ja kunnossapidettävät maantiet (Rankamo et al 1977, s ).
Arvo Vitikainen 09.09.2015 MAANJAKOJEN JA KIINTEISTÖSUUNNITTELUN HISTORIAA Eteläsavolaisen Puumalan pitäjän Sorjolan kylän talojen (B F) rintapeltojen lohkojako vuonna 1646 ja saman kylän peltovainio 360